אשר בשירי

אשר בשירי (נולד ב-26 ביולי 1965), הוא רופא ישראלי, פרופסור במיילדות וגינקולוגיה בבית החולים סורוקה ומנהל מחלקת יולדות ג' שם. נשיא הכנס העולמי באובדני הריון חוזרים (WCRPL)

 ביוגרפיה 
אשר בשירי נולד בבאר שבע למשפחה מרובת ילדים. למד במקיף ד ושירת בצבא ביחידת 8200. סיים את לימודי הרפואה באוניברסיטת בן-גוריון בנגב ב-1993. התמחה במיילדות, גינקולוגיה ופוריות במרכז הרפואי האוניברסיטאי סורוקה. ב־1992–1993 עשה תת-התמחות באולטרה סאונד מיילדות וגינקולוגיה באוניברסיטת ניו יורקhttps://hospitals.clalit.co.il/soroka/he/our-specialists/Pages/bashiri-a.aspx.

עם חזרתו מארצות הברית עבד כרופא בכיר בחטיבה למיילדות גניקולוגית בסורוקה. תחומי מומחיותו הם הריון בסיכון גבוה רפואת האם והעובר ואובדני הריון חוזרים (הפלות חוזרות). מנהל את מרפאת מניעת אובדני הריון חוזרים ומשנת 2014 הוא מנהל את מחלקת יולדות ג. בשנת 2016 מונה לפרופסור מן המניין בפקולטה למדעי הבריאות באוניברסיטת בן-גוריון בנגב. שימש כראש התוכנית premed וכיושב ראש הוועדה להתנסות מחקרית בבית הספר לרפואה. חבר בוועדת הקבלה של בית הספר לרפואה.
ריכז את לימודי הגינקולוגיה בבית הספר לרפואה בשנה החמישיתhttps://fohs.bgu.ac.il/research/profileBrief.aspx?id=jsMsMdst. פרסם מעל מאה מאמרים בספרות המקצועית.

בשירי מרכז כנסים וסמינרים בתחום הפלות חוזרות. בשנת 2016 פרסם ספר בנושא בהוצאת שפרינגר.
הוא נשיא הכנס העולמי באובדני הריון חוזרים (WCRPL) בין השנים 2016–2023.
מרצה ומייעץ בישראל, אירופה, ובהודוhttps://twitter.com/2021Iracon/status/1454469450560798726. ומקדם טיפולים חדישים עם חברות תרופות.

 קישורים חיצוניים 


הערות שוליים

קטגוריה:חיילי יחידה 8200
קטגוריה:גינקולוגים ישראלים
קטגוריה:בעלי תואר דוקטור לרפואה מאוניברסיטת בן-גוריון בנגב
קטגוריה:סגל המרכז הרפואי האוניברסיטאי סורוקה
קטגוריה:בוגרי תיכון מקיף ד' (באר שבע)
קטגוריה:באר שבע: אישים
קטגוריה:ישראלים שנולדו ב-1965